**СТАНОВИЩЕ**

**от проф. д-р Андриана Антонова Нейкова-Тодорова, хон. преп. в ПУ „Паисий Хилендарски”**

на дисертационен труд за присъждане на образователната и научна степен „доктор” в област на висше образование: *2. Хуманитарни науки,* професионално направление: *2.2. История и археология (Архивистика и документалистика)*

**Автор**: Рамона Валентинова Димова

**Тема на дисертационния труд**: *Архивното наследство на жените художнички, съхранено в ЦДА* *(1896-1945)*

**Научен ръководител**: проф. д-р Андриана Антонова Нейкова-Тодорова

Съгласно Закона за развитие на академичния състав в Република България (ЗРАСРБ), Правилника за прилагане на ЗРАСРБ и Правилника за развитие на академичния състав на Софийски университет „Св. Климент Охридски” със Заповед №РД 38-115 от 19.02. 2020 г. на Ректора на СУ съм назначена за член на научното жури за осигуряване на процедура за защита на дисертационен труд на тема: *Архивното наследство на жените художнички, съхранено в ЦДА* *(1896-1945),*за придобиване на образователната и научна степен ***доктор*** в област на висше образование: *2. Хуманитарни науки*, професионално направление: *2.2. История и археология (Архивистика и документалистика).*

 През периода 2016-2020 г. Рамона Валентинова Димова е докторант редовна форма на обучение към катедра *Архивистика и методика на обучението по история*, Исторически факултет, СУ „Св. Климент Охридски”. Изборът на темата на представения за защита дисертационен труд е съобразен с нейната подготовка и професионална квалификация. Позовавайки се на основната библиография по темата, в това число и интернет базирани източници, самата авторка подчертава актуалността на темата, както и липсата на подобни разработки. В тази връзка тя споделя специфичните трудности, произтичащи от интердисциплинарния характер на темата на доктората. Както се пояснява, спецификата на проучвания обект в случая изисква прилагането на методически инструментариум от няколко научни области, а именно: *история, архивистика, изворознание и изкуствознание.*

Дисертационният труд, който е в обем 187 стандартни м. с., включва въведение/увод, три глави, заключение, библиография и списък на използваните абривиатури/съкращения.

Заглавията на отделните глави и параграфи са съобразени с целите и задачите на доктората, като предпоставка за реализиране очакваните научни резултати.

Изложението следва структурната схема и по този начин отделните части са в синхрон с научната концепция на авторката.

Приложената библиография (14 м. с.), която съдържа 202 заглавия, източници и интернет базирани ресурси, е атестат за добрата научна осведоменост на Рамона Димова по темата. Освен това, прави впечатление, че посочената библиография се използва коректно в представения дисертационен труд.

Като научен ръководител съм имала задължението и възможността регламентирано и своевременно да консултирам Рамона Димова, за да има основания в рамките на указания срок да бъде насочен нейният дисертационен труд към процедура за защита. А вече като член на научното жури, логично е да взема професионално отношение най-вече към научните достойнства на завършения докторат.

В тази връзка могат да бъдат откроени следните безспорни научни приноси, като реализирани резултати:

1. Издирване, анализиране и привеждане в известност от историческа,

архивна, извороведска и изкуствоведска гледна точка на комплекса от лични фондове в ЦДА, които са свързани с живота и творчеството на жените художнички в българското общество през разглеждания период;

1. Изясняване типологията на отделните фондове от визирания

комплекс, съгласно критериите на държавните ни архиви;

1. Проучване на архивните справочници от вида пътеводител и архивни

описи като източник на данни за художничките - фондообразуватели на ЦДА, а също за обема и състава на фондовете им, които справочници вече са достъпни и онлайн чрез *ИСДА*;

1. Актуализиране на историческите справки за жените художнички с

регистрирани и обработени фондове в ЦДА, въз основа на новооткрити документални свидетелства и библиографски източници;

1. Успешно прилагане на *архивната евристика* при издирването

на *архивното наследство* на жените художнички, доколкото отделният личен архивен фонд е само част от цялото наследство на дадения фондообразувател;

1. Аргументирано предложение за необходимостта от

 споделена нституционална отговорност и партньорство за осигуряване по-нататъшното опазване и ефективно използване на този вид архивни фондове, части от които, както се посочва, често се намират в други хранилища, за които обаче липсват достъпни данни;

1. Прецизно дефиниране на използваните архивни термини в текста,

 което е сериозно предизвикателство и лична отговорност за всеки изследовател.

Представеният във връзка с процедурата по защита на доктората *Автореферат* (21 с.) съответства на съдържанието на доктората, включително темата, целите и задачите, структурната схема със заглавията на главите и параграфите, приносите. В *Списъка на публикациите по темата на дисертацията* са посочени и 6 бр. публикации в специализирани издания (сборници), които свидетелстват за стремежа на авторката към самостоятелна научна работа, както и за професионалния й интерес именно към тази проблематика.

Във връзка с представения за защита докторат, в това число и посочените публикации в *Автореферата,* не констатирам плагиатство от страна на авторката.

**В заключение**: Дисертационният труд на тема*: Архивното наследство на жените художнички, съхранено в ЦДА* *(1896-1945)*, съдържа научни и приложни резултати, които отговарят на изискванията на ЗРАСРБ, Правилника за прилагане на ЗРАСРБ и Правилника за развитие на академичния състав на СУ „Св. Климент Охридски”.

Докторантката Рамона Валентинова Димова притежава необходимите знания, умения и способности за самостоятелно научно изследване.

На основание направените констатации давам положителната си оценка за проведеното изследване, постигнати резултати и приноси, съдържащи се в представения *дисертационен труд* и *авторефат,* убедено предлагам на уважаемото научно жури да присъди образователната и научна степен ***доктор*** на Рамона Валентинова Димова в област на висше образование: *2. Хуманитарни науки,* професионално направление: *2.2. История и археология (Архивистика и документалистика).*

София, 31.03.2020 г. Изготвил:

 /проф. д-р Андриана Нейкова/